વાડીઓની વચ્ચે નેળમાં થઈ જતા ઝાડવા પુષ્કળ હોઈ ભાદરના કાંઠે છેક આવી ગયા તે ખબર ડફેરોને રહી નહી.જીપ ઉભી રાખી થોડે ચાલીને જોયું તો ભાદર નદીનાં સામે કાંઠે કોતરોની ધાર ઉપર બે દંગા હતા હજુ સુધી દંગમાં અમારા આવ્યાની ખબર પડી ન હતી. બંને જણા નદીમાં ઉતરી નદીના અરધા પટે પહોચ્યા હોઈશું ત્યાં બંને દંગાઓમાં કીકીયારી અને દેકારો બોલવા લાગ્યો શિકારી લાવરા કૃતરાઓએ ભસતા ભસતા આક્રમકતાથી પોલીસ તરફ મોરચો માંડી દીધો. દંગાની આજુબાજુ કુકડા અને છોકરાઓ દોડાદોડી કરવા લાગ્યા જાણે જમદૂતો આવ્યા હોય.